જક્કી કહેવાય એટલી હદે શિસ્તપ્રેમી કોચ અને તેમની દોરવણી તળે તૈયાર થતા એકદમ પરિશ્રમપ્રેમી શિષ્યોની ફિલ્મોનો પણ એક ખાસ વર્ગ હોય છે. એવી ફિલ્મને સ્ર્પોટ્સ ફિલ્મ કહેવામાં આવે છે. ભગવાન જાણે ભૂતકાળમાં આપણે આવી કોણ જાણે કેટલી ફિલ્મો જોઈ હશે. કુસ્તીબાજ મહાવીર ફોગટ અને તેમની બે દીકરીઓ ગીતા તથા બબિતા ફોગટની બહુ જાણીતી કથા પર આધારિત છે આ ફિલ્મ. મહાવીર ફોગટે અનેક તકલીફોનો સામનો કરીને તેમની દીકરીઓને ઉસ્તાદ કુસ્તીબાજ બનાવી હતી અને એ દીકરીઓએ દેશનું નામ રોશન કર્યું હતું.